OpenLLM-France/wikimedia huggingface dataset:
# Salsa Tabasco

La salsa Tabasco és una famosa salsa picant d'origen estatunidenc, creada el 1868 per Edmund McIlhenny. De sabor picant, es prepara amb vitet tabasco roig, vinagre, aigua, i sal, macerats en barrils de roure. Encara que el seu nom procedeix de l'estat mexicà de Tabasco, es tracta d'un producte estatunidenc elaborat per la McIlhenny Company, que produeix tota la salsa venuda en el món des de la seua seu situada a la zona salina d'Avery Island en la parròquia d'Iberia en la zona meridional de l'estat de Louisiana.

## Història

El 1841 Edmund McIlhenny va emigrar a Nova Orleans, on va conèixer un viatger anomenat Gleason; al qual va comprar un grapat de vitets rojos portats des de l'Estat de Tabasco, Mèxic. Els vitets li van agradar tant que va començar a sembrar-los en la plantació del seu sogre, amo d'una mina de sal en l'Illa d'Avery (situada a 140 milles a l'oest de Nova Orleans). No obstant, en esclatar la Guerra de Secessió, la família McIlhenny va haver d'abandonar l'Illa d'Avery fins que el conflicte va acabar. Finalitzada la guerra, els McIlhenny van tornar a sa casa, on els esperaven les seues terres cobertes de plantes de vitet en flor. El 1868, Edmund va començar a experimentar amb l'elaboració d'una salsa picant a partir d'aquests vitets, fins que va trobar la recepta definitiva. Els seus primers comensals, que eren els seus familiars i amics, van quedar encantats amb la seua salsa i prompte es va començar a parlar de la deliciosa "salsa d'En McIlhenny". Creada en principi sense cap propòsit comercial, les persones pròximes a Edmund li van animar a vendre-la fora del seu cercle. Edmund va començar a vendre la seua salsa de manera independent, fins que va aconseguir que agents comercials la distribuïren. La demanda va anar creixent ràpidament i es va convertir en un èxit comercial. A finals de la dècada del 1870, Edmund va començar a exportar la salsa Tabasco a Europa.
Actualment la famosa salsa es pot trobar en més de 160 països dels cinc continents i està etiquetada en més de 22 idiomes, conservant la seua recepta original de fa més d'un segle. L'empresa fundada per McIlhenny s'ha mantingut en propietat dels seus descendents des de la seua mort el 1890 fins al present, sent Paul McIlhenny el seu actual director executiu, el quart de la companyia.

## Referències

* 1 2 The Economist "Some like it Avery hot" 24 de març de 2011. Consultat l'abril de 2011.

## Enllaços externs

* Pàgina oficial de la salsa Tabasco (anglès)
* Cronologia de la salsa Tabasco (anglès)
# Salsa (tex-mex)

En la gastronomia tex-mex, salsa (/'sɑlsə/ en anglès) es refereix a algunes salses adaptades de la cuina mexicana; la paraula és un préstec del castellà i no s'aplica a totes les salses mexicanes. La salsa tex-mex es fa més freqüentment a base de tomàquets cuits amb altres ingredients, sovint però no necessàriament incloent bitxos picants. Aquesta salsa es ven als supermercats i se serveix als restaurants tex-mex. Totes les salses tex-mex pot ser picants o no; les varietats venudes en pots solen ser disponibles en graus de suava, mitjana, i picant.
Es menja la salsa amb tortilla xips, servits com a aperitiu típic a restaurants tex-mex, i sovint a festes també. A més, s'empra per a condimentar els plats tex-mex. La salsa s'ha fet un dels condiments més populars als Estats Units, avui dia combinada freqüentment amb aliments sense connexió a la cuina mexicana o tex-mex.
La paraula salsa no es refereix a totes les salses tex-mex o mexicanes; exclou el guacamole, el chili con queso (també queso), i el mole (l'últim molt típic de la cuina mexicana però poc comú en la cuina tex-mex).

## Tipus

* Salsa roja és la varietat més comuna, i la paraula salsa sense especificació se li refereix. És una salsa cuita de tomàquets, cebes, all, pebres (a vegades picants), i sovint fulles de coriandre. Variants populars afegeixen llavors de moresc o fesols negres.
* Salsa verde, fet a base de tomatillos però d'altra banda semblant a la salsa roja. El tomatillo és una fruit mexicana emparentada als tomàquets que s'assembla un tomàquet petit i verd amb una pellofa que s'assembla al paper.
* Pico de gallo, "bec de gall", elaborat amb tomàquet, ceba, all, pebres, suc de llimona dolça, fulles de coriandre, i altres ingredients. El pico de gallo no es cuina; els ingredients només es tallen i es combinen.
* Salsa ranchera o ranchero sauce, semblant a la salsa roja i elaborada amb una combinació de tomàquet i diversos pebres; típicament només lleugerament picant, i emprat en l'elaboració dels plats en comptes d'utilitzar com a condiment de taula.
* Hot sauce o taco sauce, feta a base de bitxos, vinagre, i espècies, sense tomàquet. És un puré, sense grumolls, i típicament més picant que les altres varietats de salsa i emprat en quantitats petites.
* Mango salsa, elaborada a base de mango tallat, crua o cuita lleugerament. Emprada molt per a condimentar carn, pollastre, i sobretot peix rostits a la graella, a causa del seu sabor dolç i complexa. Se serveix també amb tortilla xips.

## Referències

* ↑ «Salsa Glossary, Terms & Definitions» (en anglès). The Nibble. [Consulta: 17 novembre 2011].
* ↑ «History of Salsa» (en anglès). Gourmet Sleuth. Arxivat de l'original el 2011-08-09. [Consulta: 17 novembre 2011].
Viccionari
# Santiago Ventura Bertomeu

Santiago Ventura Bertomeu (Borriana, 5 de gener de 1980) és un tennista professional valencià des de 2001. Destaca més per la seva trajectòria com a jugador de dobles, on va arribar al lloc 37 de la classificació de l'ATP, al juliol de 2008.

## Títols: 5 (1-4-0)
### Individuals (1)

* Llegenda
* Grand Slam (0)
* Tennis Masters Cup (0)
* ATP Masters Series (0)
* ATP Tour (1)
| Núm. | Data | Torneig | Superfície | Oponent a la final | Resultat |
| 1. | 17 de maig de 2004 | Casablanca, Marroc | Terra batuda | Dominik Hrbaty | 6–3, 1–6, 6–4 |

### Classificació en torneigs del Grand Slam

| Torneig | 2009 | 2008 | 2007 | 2006 | 2005 | Títols |
| Australian Open | 3q | 1r | - | - | 2r | 0 |
| Roland Garros | 1r | 1r | 1q | - | 1r | 0 |
| Wimbledon | - | 1r | - | - | 1r | 0 |
| US Open | | 1r | - | - | - | 0 |

### Dobles (4)

* Llegenda
* Grand Slam (0)
* Tennis Masters Cup (0)
* ATP Masters Series (0)
* ATP Tour (4)
| Núm. | Data | Torneig | Superfície | Parella | Oponent a la final | Resultat |
| 1. | 31 de gener de 2005 | Viña del Mar, Xile | Terra batuda | David Ferrer | Gastón Etlis Martín Rodríguez | 6-3, 6-4 |
| 2. | 21 de febrer de 2005 | Acapulco, Mèxic | Terra batuda | David Ferrer | Jiri Vanek Tomas Zib | 4-6, 6-1, 6-4 |
| 3. | 23 de maig de 2008 | Casablanca, Marroc | Terra batuda | Albert Montañés | James Cerretani Todd Perry | 6-1, 6-2 |
| 4. | 8 de maig de 2010 | Múnic, Alemanya | Terra batuda | Oliver Marach | Eric Butorac Michael Kohlmann | 5–7, 6–3, [16–14] |

### Finalista en dobles (2)

* 2008: Costa do Sauipe (amb Albert Montañés perden davant Marcelo Melo i André Sá).
* 2009: Torneig de Buenos Aires (amb Nicolás Almagro perden davant Marcel Granollers i Alberto Martín).

### Classificació en torneigs del Grand Slam

| Torneig | 2009 | 2008 | 2007 | 2006 | 2005 | Títols |
| Australian Open | 1r | 2r | - | - | 1r | 0 |
| Roland Garros | 2r | 2r | - | - | 1r | 0 |
| Wimbledon | 1r | Q | - | - | 1r | 0 |
| US Open | | 1r | - | - | - | 0 |

## Enllaços externs

* Perfil de l'ATP (anglès)
# Saló Internacional Eròtic del País Basc

El Saló Internacional Eròtic del País Basc (basc: Euskadiko Nazioarteko Areto Erotikoa), també conegut com a Euskalsex, va ser un festival dedicat a la indústria pornogràfica que va tenir lloc al País Basc entre el 2007 i el 2008, organitzat per Carlos Resa.
Va ser una iniciativa pionera al país, proposta a imitació del Festival Internacional de Cinema Eròtic de Barcelona. Pretenia normalitzar-hi el consum de pornografia i impulsar el basc en el dit àmbit.

## 1a edició

La primera edició del festival va tenir lloc al pavelló esportiu La Casilla de Bilbao del 20 al 22 de juliol del 2007. Va ser inaugurada per l'ex actriu porno italiana Ilona Staller. En total, van assistir-hi vora 9.000 persones.
S'hi van dur a terme més de 150 actuacions pornogràfiques en directe, concursos, càstings, classes d'striptease, un espectacle de cabaret, un concert i classes de seducció. A més, s'hi van exposar productores de cinema pornogràfic i empreses dedicades als comiats de solter. També hi va haver una exposició fotogràfica eròtica de dones nues de Kote Cabezudo, una taula rodona sobre pornografia i internet, la presentació del llibre La Gran Enciclopedia del Sexo conduïda per Óscar Urbiola i l'estrena del film Sex Jauna de Xabi Garde.

## 2a edició

La segona edició del festival va tenir lloc al Megapark de Barakaldo de l'11 al 13 d'abril del 2008. Va ser inaugurada per Tontxu Rodríguez, llavors alcalde del municipi.
Hi va haver un centenar d'espectacles eròtics, comerç d'articles de sex-shop i videojocs d'aquesta temàtica i la presència de més de 40 artistes internacionals del sector. S'hi va presentar la pel·lícula porno Marranas con ganas, doblada a l'eusquera per proposta de Carlos Resa, càstings novament, desfilades de llenceria, classes d'striptease i jocs. Hi va haver Nacho Vidal, Melany Moore i Anastasia Mayo com a convidats

## Referències

* 1 2 3 «Euskalsex cierra sus puertas con casi 9.000 visitas» (en castellà). ABC, 22-07-2007. [Consulta: 15 març 2023].
* 1 2 3 «"Euskalsex" nace con la intención de normalizar el consumo de sexo entre los vascos» (en castellà). Diario de Mallorca, 20-07-2007. [Consulta: 15 març 2023].
* ↑ «Xabi Garde: "En Euskadi se practica poco sexo y se consume mucho porno"» (en castellà). El Correo, 24-07-2007. [Consulta: 15 març 2023].
* ↑ «Euskerea bultzatzeko Euskalsex azokea Cicciolinak zabalduko dau» (en basc). Bizkaie!, 19-07-2007. [Consulta: 15 març 2023].
* ↑ «Astegoien beroa Barakaldon: Euskalsex, Euskadiko II. Nazinoarteko Erakusketa Erotikoa» (en basc). Bizkaie!, 11-04-2008. [Consulta: 15 març 2023].
* 1 2 «Euskalsex sube la temperatura del público en Barakaldo» (en castellà). El Correo, 12-04-2008. [Consulta: 15 març 2008].
* ↑ «Arrenca Euskalsex» (en castellà). Públic, 11-04-2008. [Consulta: 15 març 2023].
* ↑ Etxebarria, Unai «Goxoa delako, sexua!» (PDF) (en castellà). 20 minutos [Bilbao], 11-04-2008, pàg. 18 [Consulta: 15 març 2023].
# Salins-les-Thermes

Salins-les-Thermes és un antic municipi francès i municipi delegat situat al departament de la Savoia i a la regió d'Alvèrnia-Roine-Alps. L'any 2018 tenia 886 habitants. El 1r de gener de 2016 va fusionar amb Fontaine-le-Puits. La nova entitat va prendre el nom de Salins-Fontaine.

## Demografia

El 2007 tenia 950 habitants. Hi havia 556 habitatges, 452 habitatges principals, 67 segones residències i 37 desocupats. 224 eren cases i 269 eren apartaments.

## Economia

El 2007 la població en edat de treballar era de 609 persones, 470 eren actives i 139 eren inactives. El 2009 hi havia una escola elemental.

## Referències

* ↑ «Dossier complet Commune de Salins-Fontaine (73284)» (en francès). Insee, 25-08-2023. [Consulta: 2 novembre 2023].
* ↑ Logement, 1968-2007
* ↑ Emploi et population active 1999 et 2007
# Sands of Destruction

Sands of Destruction és un videojoc de rol per a Nintendo DS del 2008 amb històries a part en forma de manga i anime, publicats el mateix any. L'anime estigué disponible a Hulu i al lloc web de Funanimation.

## Rebuda
### Videojoc

El joc va vendre 56.000 exemplars al Japó durant la seua primera setmana de venda.
A Metacritic rebé crítiques mixtes.

### Anime

Erin Finnegan a Anime News Network considerà la sèrie agradable de vore sense ser destacable.

## Referències

* ↑ «New Kadokawa Manga Magazine to Run 5+ Anime Tie-Ins». Anime News Network, 2011 [Consulta: 2 juliol 2017].
* ↑ «Last Exile's Murao to Draw World Destruction Manga». Anime News Network, 2008 [Consulta: 2 juliol 2017].
* 1 2 3 4 «Manga, Anime Planned for Sega's World Destruction RPG». Anime News Network, 2008 [Consulta: 2 juliol 2017].
* ↑ Kimlinger, Carl «Sands of Destruction Review». Anime News Network, 08-02-2010 [Consulta: 2 juliol 2017].
* 1 2 Finnegan, Erin «Shelf Life - Sands of Time». Anime News Network, 15-03-2010 [Consulta: 2 juliol 2017].
* ↑ Jenkins, David «Japanese Charts: Robot Wars Z Does Super Business». Gamasutra, 02-10-2008 [Consulta: 2 juliol 2017].
* ↑ «Sands of Destruction for DS Reviews». Metacritic. [Consulta: 2 juliol 2017].
# Sandro Ricci

Sandro Meira Ricci (nascut el 19 de novembre de 1974) és un àrbitre de futbol brasiler.
Va arbitrar a la Classificació de la Copa del Món de futbol 2014-CONMEBOL, començant amb el partit entre l'Equador i el Paraguai, el 26 de març de 2013.
El març de 2013, la FIFA el va afegir a la llista d'àrbitres candidats per la Copa del món de futbol de 2014. Posteriorment fou confirmat com a l'àrbitre brasiler a la Copa del Món que se celebraria al Brasil, conjuntament amb els àrbitres assistents Emerson de Carvalho i Marcelo Van Gasse.

## Referències

* ↑ «Fitxa a worldreferee.com». Arxivat de l'original el 2016-12-30. [Consulta: 16 juny 2014].
* ↑ «"Match Report - Ecuador - Paraguay 4:1 (1:1)"» (en anglès). FIFA, 26-03-2013. Arxivat de l'original el 3 de juny 2013. [Consulta: 22 abril 2013].
* ↑ CNNSI. "FIFA changes 3 referees preparing for World Cup" Arxivat 2013-12-24 a Wayback Machine.. Associated Press, 26 març 2013. Consultat el 22 abril 2013. (anglès)
| Precedit per: Cüneyt Çakır | Àrbitre de la final del Campionat del Món de Clubs de futbol 2013 | Succeït per: Walter López |
# Sands Point

Sands Point és una població dels Estats Units a l'estat de Nova York. Segons el cens del 2000 tenia 2.786 habitants. A la població es pot trobar el Palau Hempstead o Gould Castle.

## Demografia

Segons el cens del 2000, Sands Point tenia 2.786 habitants, 878 habitatges, i 783 famílies. La densitat de població era de 253,7 habitants per km².
Dels 878 habitatges en un 40,2% hi vivien nens de menys de 18 anys, en un 82,3% hi vivien parelles casades, en un 4,7% dones solteres, i en un 10,8% no eren unitats familiars. En el 8,7% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,12 i el nombre mitjà de persones que vivien en cada família era de 3,22.
Per edats la població es repartia de la següent manera: un 27,3% tenia menys de 18 anys, un 4,5% entre 18 i 24, un 22,9% entre 25 i 44, un 29,7% de 45 a 60 i un 15,6% 65 anys o més.
L'edat mediana era de 42 anys. Per cada 100 dones de 18 o més anys hi havia 86,5 homes.
La renda mediana per habitatge era de 200.000 $ i la renda mediana per família de 200.000 $. Els homes tenien una renda mediana de 100.000 $ mentre que les dones 60.938 $. La renda per capita de la població era de 95.647 $. Entorn del 3,1% de les famílies i el 2,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sands Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Sands Point». American Fact Finder. Oficina del Cens dels Estats Units, 12-01-2010.
# Sarotherodon tournieri

Sarotherodon tournieri és una espècie de peix de la família dels cíclids i de l'ordre dels perciformes.

## Subespècies

* Sarotherodon tournieri liberiensis (Thys van den Audenaerde, 1971)
* Sarotherodon tournieri tournieri (Daget, 1965)

## Referències

* ↑ Rüppell, W. P. E. S. 1852. Verzeichniss der in dem Museum der Senckenbergischen naturforschenden Gesellschaft aufgestellten Sammlungen. Vierte Abtheilung. Fische und deren Skelette. Frankfurt-am-Main. Fische und deren Skelette: 1-40.
* ↑ BioLib
* ↑ UNEP-WCMC Species Database (anglès)
# Sarotherodon steinbachi

Sarotherodon steinbachi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11,3 cm de longitud total.

## Distribució geogràfica

És un endemisme del llac Barombi Mbo (oest del Camerun).

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Trewavas, E. 1962. Fishes of the crater lakes of the northwestern Cameroons. Bonner Zool. Beitr. v. 13 (heft 1/3): 146-192.
* Trewavas, E. i G.G. Teugels, 1991. Sarotherodon. p. 425-437. A: J. Daget, J.-P. Gosse, G.G. Teugels i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París, França.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sarpedon

* Per a altres significats, vegeu «Sarpèdon».
Sarpedon (en grec antic Σαρπηδών o també Σαρπηδωνία ἄκρα 'Sarpedonia akra', punt culminant de Sarpedon) era un promontori de la costa de Cilícia, situat a vuitanta estadis a l'oest de la desembocadura del riu Calicadnos. Al tractat de pau d'Apamea entre la República Romana i Antíoc III (el Gran) de l'any 188 aC aquest cap es va establir com a límit fronterer dels selèucides. En parlen Estrabó, Claudi Ptolemeu, Apià, Pomponi Mela, Titus Livi i Plini el Vell.
Modernament es va dir Lissan-el-Kahpe.

## Notes

* ↑ segons el Diccionari Grec-Català, p. 185

## Referències

* ↑ Estrabó. Geografia, XIV, 670
* ↑ Claudi Ptolemeu. Geografia, V, 8, 3
* ↑ Apià. Historia de Roma, IX, 39
* ↑ Pomponi Mela. Chorographia, I, 13
* ↑ Titus Livi. Ab Urbe Condita, XXXVIII, 38
* ↑ Plini el Vell. Naturalis Historia, V, 22
* ↑ Smith, William (ed.). «Sarpedon». Dictionary of Greek and Roman Geography (1854). [Consulta: 29 gener 2022].
# Santiago de María

Santiago de María és un municipi del departament d'Usulután, al Salvador.
Té una extensió de 37,71 km², i el 1992 tenia censada una població de 17.291 habitants, dels que 11.894 vivien a l'àrea urbana i 5,397 als 'cantons' (cantones, en castellà) rurals.
Està situat a 900 metres sobre el nivell del mar, en plena zona cafetalera.
El 17 de març de 1893 va rebre el títol de villa i el 27 d'abril de 1896 el de ciutat.
# Santiago de Cruïlles de Peratallada i Bosch

Santiago de Cruïlles de Peratallada i Bosch (Barcelona 6 d'agost de 1919- Barcelona, 29 de setembre de 1999) fou marquès de Castell de Torrent i baró de Cruïlles, fou un aristòcrata, advocat i polític català.

## Biografia

Va néixer el 1919 al si d'una vella nissaga nobiliària. Estudià el batxillerat als jesuïtes de Barcelona, combaté com a voluntari a les tropes franquistes i un cop acabada la Guerra Civil, es llicencià en dret. Inicià la seva carrera política a l'Ajuntament de Barcelona, del qual fou regidor (1954) i tinent d'alcalde (1957), promocionat pel governador civil Felipe Acedo Colunga d'entre els homes relacionats amb l'antiga Lliga Catalana (era gendre de Joan Ventosa i Calvell). Durant el primer mandat de Josep Maria de Porcioles, va ésser president de l'Institut Municipal de l'Habitatge; a Madrid, va presidir una comissió de la Comisaría del Plan de Desarrollo (1962-1965) de Laureano López Rodó.
Partidari de canvis en l'orientació econòmica del règim, fou nomenat director general de Transports Terrestres (1965-1969). Impulsà amb Porcioles la construcció del túnel de Vallvidrera. Finalment, seguint les petjades del nou ministre Tomàs Garicano Goñi (amb qui havia teixit llaços d'amistat quan aquell fou governador civil de Barcelona), ocupà el càrrec de subsecretari del ministeri de la Governació (1969-1973), des del qual va fer front al moviment estudiantil d'oposició. Tot i sonar com a candidat a substituir Porcioles a l'alcaldia de Barcelona, fou destituït amb l'assassinat de Luis Carrero Blanco. Continuà com a membre del Consejo Nacional del Movimiento en representació de Barcelona. Com a home de negocis, va ser vicepresident de Saneamientos y Explotaciones Agrícolas, Sociedad Financiera de Industrias y Transportes, la fábrica de vidre "Libley-Ovens" (CELO) i conseller de Maquinaria y Elementos de Transportes.

## Fons personal

El seu fons personal es conserva a l'Arxiu Nacional de Catalunya. El fons conté la documentació generada i rebuda per Santiago de Cruylles de Peratallada i Bosch; destaca, especialment, la produïda en funció de la seva activitat professional al llarg de la seva carrera política dins l'administració central. Reuneix dossiers temàtics que corresponen, generalment, a les diferents gestions que va realitzar Santiago de Cruylles a favor de les persones i de les institucions que se li adreçaven. Aquests dossiers inclouen informes, oficis i correspondència amb particulars i càrrecs de l'administració, referida majoritàriament a iniciatives de tipus privat. En el seu conjunt, el fons és molt representatiu i útil per a l'estudi del funcionament de l'administració i de les institucions de la darrera etapa del franquisme.

## Referències

* 1 2 3 4 «Baró de Cruïlles». Arxiu Nacional de Catalunya. [Consulta: juliol 2013].

## Enllaços externs

* Fons Santiago de Cruylles a l'Arxiu Nacional de Catalunya.
# Sas

«Sas o SAS» té aquests significats:
* Sas (Sarroca de Bellera), poble ribagorçà del municipi de Sarroca de Bellera (Pallars Jussà)
* SAS o Scandinavian Airlines System, aerolínia multinacional
* Hasan Gökhan Şaş (1976), futbolista turc
* Batlliu de Sas, territori d'origen medieval, que donà pas al municipi de Benés (Alta Ribagorça)
* Coll de Sas, coll al municipi de Sarroca de Bellera (Pallars Jussà)
* Font de Sas, font a la vall de Mosquera, a la serra d'Espadà, al municipi d'Assuévar (Alt Palància)
* Special Air Service és una unitat de forces especials de l'exèrcit britànic
# Schwoben

Schwoben (en alsacià Schwobe) és un municipi francès, situat a la regió del Gran Est, al departament de l'Alt Rin. L'any 2004 tenia 269 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 113 | 119 | 123 | 122 | 179 | 255 |

## Administració

Llista d'alcaldes :
| Període | Identitat |
| -2001 | Martin Colin |
| 2001-2008 | Michel Habermacher |
| 2008- | Annie Quertier |